אלי סדן

הרב אליעזר (אלי) סדן (נולד ב-13 במאי 1948, ד' באייר ה'תש"ח) הוא מייסד וראש המכינה הקדם-צבאית בני דוד שבעלי, המכינה הקדם-צבאית הראשונה בישראל. זוכה פרס ישראל למפעל חיים לשנת ה'תשע"ו על תרומה מיוחדת לחברה ולמדינה. נולד בבודפשט שבהונגריה. הוריו, רבקה קוטי לבית אנמן ושלום ארווין סדן, היו ניצולי שואה. אביו היה כחצי שנה באושוויץ והשתתף בצעדת מוות. לאחר המלחמה, הוריו החלו את לימודיהם בהונגריה. כשהיה בן שנה עלו לישראל. הם התגוררו במעברה ליד כפר סבא ובהמשך עברו לתל אביב. האם עבדה בקופת חולים כללית והאב היה אדריכל. סדן גדל והתחנך ב"תיכון צייטלין" והיה חבר בתנועת "בני עקיבא". בשנת 1965 למד כארבעה חודשים בישיבת כרם ביבנה. בינואר 1966 התגייס במסגרת גרעין שח"ל. שירת בנח"ל המוצנח בתפקידי לוחמה ופיקוד. במהלך השירות היה גם קומונר ב"בני עקיבא" בסניף ת"א צפון. בתום השירות החל ללמוד פיזיקה באוניברסיטה העברית. לאחר שנה עבר לישיבת מרכז הרב, שם למד כ-15 שנים, משנת תש"ל עד לשנת תשמ"ה, והיה לתלמיד בולט של הרבנים צבי יהודה הכהן קוק וצבי ישראל טאו. הוא דוגל בקו "ממלכתי" כלפי מדינת ישראל. במהלך לימודיו התבקש על ידי הרב קוק לסייע בהקמת המושב קשת ברמת הגולן, וכן בהקמת גרעין תורני באילת. עם הרב טאו שימש כשליח הרב צבי יהודה בנושא שחרור אסירי ציון, ובהם נתן שרנסקי. השניים קיימו שיחת טלפון חשאית עם שרנסקי, טרם כניסתו לכלא. לאחר מכן, סדן קיים מספר מפגשים עם אנשי ממשל בארצות הברית למען שחרורו של שרנסקי. בשנת 1988 הקים עם הרב יגאל לוינשטיין את המכינה הקדם צבאית הראשונה, מכינת "בני דוד", ביישוב עלי. מטרתה להכין בחורים דתיים לשירות מלא בצה"ל, תוך עידודם לשירות מקסימלי ביחידות לוחמות וכקצינים, תוך חיזוק זהותם הדתית. מסלול זה לא היה קיים לפני כן בישיבות ההסדר. הרב סדן הגה גם את הרעיון להקים מכינות קדם צבאיות חילוניות ויזם את הקמת המכינה המעורבת הראשונה, "נחשון", בשנת 1997. בשנת ה'תשע"ו זכה בפרס ישראל על ייסוד מוסד המכינות הקדם צבאיות ועל תרומה מיוחדת לחברה ולמדינה. הרב סדן מעורב בפעילות ציבורית. היה מעורב בבחירתו של הרב רפי פרץ לראשות הבית היהודי ב-2019 ובניסיון לאחד בין הבית היהודי למפלגת הציונות הדתית לקראת הבחירות לכנסת ה-24. סדן הביע פעמים רבות התנגדות לערכים חילוניים וליברליים, כגון פמיניזם וזכויות להט"ב, והוא מחנך את תלמידיו בהתאם. לדוגמה, הגדיר חילונים כחסרי מוסר, את החילוניות כ"סכין בגב האומה" וכאחד מהגורמים לשואה, ואת הליברלים כמי שמחריבים ומאמללים את החברה האנושית כולה; הביע תמיכה בטיפולי המרה וטען כי "עם הדרכה נכונה ניתן להביא הומוסקסואל להתחתן ולהביא ילדים"; הביע סלחנות כלפי מבצעי הפיגוע בדומא; והסביר כי לדעתו אישה המתחנכת לעצמאות היא בעלת מום, וכי "חיי משפחה זה ערך עליון וצריך לחנך ילדה מגיל 4 שהדבר הכי קדוש שיש לה בחיים זה להתחתן ולחיות חיי נישואין מאושרים עד 120 וללדת ילדים". עם זאת, הבהיר כי אינו מתנגד שאישה תלמד מקצוע כל עוד זה משני לחיי נישואין ולידת ילדים. מתנגדיו רואים בדבריו חלק מהתפיסה המשיחית, לפיה החילוניות מעכבת את הגאולה. הרב סדן נשוי לוורדינה הלוי ולהם 12 ילדים. בנו הבכור, הרב יהודה, הוא ראש הישיבה הגבוהה של מוסדות בני דוד בעלי. אחיו הוא רמי סדן, שהיה לזמן קצר יושב ראש חדשות 10. גיסיו הם הרב מיכה הלוי, רבה של פתח תקווה ופרופ' יונתן הלוי, מנהל המרכז הרפואי שערי צדק לשעבר. בתו, ד"ר תמר צור, היא מנהלת היחידה לגינקולוגיה אמבולטורית בבית החולים מעייני הישועה ומומחית לגינקולוגיה ורפואת נשים.. ויהי ידיו אמונה - שיחות על מדינה ודמוקרטיה שנאמרו במכינה. נאמנותנו לתורה ולצבא - חוברת על שאלת פינוי יישובים. כמה מעלות טובות למקום עלינו - פירוש על ההגדה לפסח. דולה ומשקה - בירור סוגיות בהלכות טוען ונטען לפי סדר השולחן ערוך, על פי שיעוריו של הרב זלמן נחמיה גולדברג. שיחות לקראת גיוס - חוברת שיחות עם בוגרים כהכנה לקראת גיוס לצה"ל. הרב אלי סדן, באתר פרס ישראל אלי סדן (1948-), דף שער בספרייה הלאומית משיעוריו ומאמריו קריאת כיוון לציונות הדתית, תשס"ח קריאת כיוון לציונות הדתית חלק ב', תשע"ב קריאת כיוון לציונות הדתית חלק ג' (אורכב 26.06.2013 בארכיון Wayback Machine), תשע"ג להוסיף אור - קריאה לנוער(הקישור אינו פעיל) מאמרי הרב אלי סדן מאתר המכינה בעלי הקלטות משיעורי הרב אלי סדן מאתר המכינה בעלי (אורכב 03.03.2016 בארכיון Wayback Machine) וידאו משיעורי הרב אלי סדן מאתר מכון מאיר הקלטות משיעורי הרב אלי סדן מאתר מורשת הציונות הדתית לאן - שיעור וידאו של הרב אלי סדן אלעזר שטורם, ‏הרב אלי סדן בקריאת כיוון לציונות הדתית - ראיון, בערוץ "אורות – טלוויזיה יהודית" אהרון ברנע מראיין את אלי סדן בתוכנית "מחוץ לזמן" של ערוץ הכנסת, באתר יוטיוב, 22 במאי 2016 אסור להכניס את כל הנשים לקופסה אחת, בעיתון מקור ראשון, 6 במרץ 2018 אודותיו נטעאל בנדל, דברים שלא ידעתם על הרב אלי סדן, כיפה (אתר אינטרנט). יפעת ארליך, "יש אצלנו אנשים עם נטיות הפוכות. הם פונים לרב לוינשטיין שמטפל בהם באהבה", באתר ynet, 22 ביולי 2016 אריאל כהנא, "יש לנו אמון מלא בצבא, אבל מותר להתווכח", מקור ראשון, מוסף "שבת", 24 ביולי 2016, 24 ביולי 2016 יאיר אטינגר, שותפו של הרב לוינשטיין: יש תופעות בחברה שאינן לרוחנו, אבל לא נילחם בהן, באתר הארץ, 10 במרץ 2017 עפרה לקס, "יש לנו אחריות על עם ישראל", באתר ערוץ 7, 1 באוקטובר 2020 כל הכתבות על הרב אלי סדן, באתר ערוץ 7 קורות חייו באתר פרס ישראל צבי אילן, קשת נחושה בגולן, דבר, 10 בנובמבר 1974 גיא עזרא, ‏השיחה בין הרב אלי סדן והרב טאו לנתן שרנסקי, באתר "סרוגים", 18 בפברואר 2016 יהודה שלזינגר, יחידת עלי, באתר ישראל היום, 8 באוקטובר 2014 שלמה פיוטרקובסקי, פרס ישראל לרב אלי סדן, באתר ערוץ 7, 31 במרץ 2016. עמוס הראל, "לבג"ץ ולחילונים אין אמת ואין מוסר" - כך מלמד ראש מכינת "עלי" - בממלכתיות, באתר הארץ, 4 ביולי 2018 עמוס הראל, הרב אלי סדן בשיעור לתלמידיו: עד כמה אנחנו מבינים שחילונות היא סכין בגב האומה?, באתר הארץ, 19 באוגוסט 2019 דמוקרטTV (2024-05-02), תסביך משיח פרק 5: הבחורילה ופשע הפמיניזם הגדול, נבדק ב-2024-06-22 דנה ויס, ‏"לתת לאישה להרוג זה לא טוב לעם", באתר ‏מאקו‏, 24 במרץ 2018 עמוס הראל, אלו מסרים מפנים הצעיר בן ה-17 שמקשיב לתובנותיו של הרב המשיחי אלי סדן? - בממלכתיות, באתר הארץ, 25 ביוני 2018 צבי שיימן, ‏בגלל הזיוף: סדן הודח מדירקטוריון ערוץ 10, באתר "סרוגים", 9 באוקטובר 2016 תמר צור, באתר מרכז רפואי מעיני הישועה, ‏2024-02-20 רותם אליזרע, דווקא הבת של הרב סדן – חברה בוועדה לשיוויון מגדרי, באתר ynet, 9 באפריל 2018